Jun 21,2017
కలిసి అభివృద్ధి చెందుదాం: ఓయో
నవతెలంగాణ, వాణిజ్య విభాగం: దేశంలో అతిపెద్ద ఆతిథ్య రంగ సంస్థ ఓయో హైదరాబాద్‌లోని ట్రావెల్‌ ఎజెంట్లు, ట్యాక్సీ, ఆటో డ్రైవర్లకు అద్భుతమై ఆఫర్లను అందుబాటులోకి తెచ్చింది. ఓయో బడ్డీతో తమ ఆఫ్‌లైన్‌ అమ్మకాలను మరింత బలోపేతం చేసుకొనే కార్యక్రమంలో భాగంగ సంస్థ మంగళవారం స్థానిక ట్రావెల్‌ ఎజెంట్లు, ట్యాక్సీ, ఆటో డ్రైవర్లకు అవగాహన కార్యక్రమాన్ని నిర్వహించింది. ఈ కార్యక్రమానికి 'నవతెలంగాణ' ప్రింట్‌ మీడియా భాగస్వామిగా వ్యవహరించింది. ఓయోతో కలిసి హైదరాబాద్‌లో ఈ ఈవెంట్‌ను ఏర్పాటు చేసినట్టుగా సంస్థ ప్రతినిధులు తెలిపారు. పలు ట్రావెల్‌ ఏజెంట్లు, టాక్సీ, ఆటోడ్రైవర్లతో సమావేశమై, ఓయో అందిస్తున్న సేవలతో పాటు దాని నెట్‌వర్క్‌లో ఎలా భాగస్వామ్యం కావాలనే విషయమై తర్ఫిదు ఇచ్చినట్టు సంస్థ వెల్లడించింది. ఓయో బుడ్డి పేరిట నిర్వహించిన ఈ కార్యక్రమంలో దాదాపు 700 మంది హాజరయ్యారు. ఈ ప్రోగామ్‌లో పాల్గొన్న వారు జులై 31 నాటికి రూ.లక్ష గెలుచుకోనే అవకాశం ఉందని పేర్కొంది. దీంతో పాటు టీవీ, కూలర్‌ లాంటి బహుమతులు కూడా గెలుచుకోవచ్చని వెల్లడించింది. ఓయో బడ్డీలో భాగంగా మొదట సైన్‌ఆప్‌ అయిన గరిష్టంగా రూ.500 వరకు ఇన్‌సెన్టివ్‌ పొందవచ్చని తెలిపింది.
మీ స్నేహితులకు రికమెండ్ చెయ్యండి